Document ID: 32014R1368

Title and Content:
ΚΑΝΟΝΙΣΜΌΣ (ΕΕ) αριθ. 1368/2014 ΤΗΣ ΕΠΙΤΡΟΠΉΣ της 17ης Δεκεμβρίου 2014 για την τροποποίηση του κανονισμού (ΕΚ) αριθ. 987/2009 του Ευρωπαϊκού Κοινοβουλίου και του Συμβουλίου για καθορισμό της διαδικασίας εφαρμογής του κανονισμού (ΕΚ) αριθ. 883/2004 για τον συντονισμό των συστημάτων κοινωνικής ασφάλειας και του κανονισμού (ΕΕ) αριθ. 1372/2013 της Επιτροπής για την τροποποίηση του κανονισμού (ΕΚ) αριθ. 883/2004 για τον συντονισμό των συστημάτων κοινωνικής ασφάλειας και του κανονισμού (ΕΚ) αριθ. 987/2009 του Ευρωπαϊκού Κοινοβουλίου και του Συμβουλίου για καθορισμό της διαδικασίας εφαρμογής του κανονισμού (ΕΚ) αριθ. 883/2004 (Κείμενο που παρουσιάζει ενδιαφέρον για τον ΕΟΧ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 48, Έχοντας υπόψη τον κανονισμό (ΕΚ) αριθ. 883/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον συντονισμό των συστημάτων κοινωνικής ασφάλειας (1), και ιδίως το άρθρο 72 στοιχείο στ), Έχοντας υπόψη τον κανονισμό (ΕΚ) αριθ. 987/2009 του Ευρωπαϊκού Κοινοβουλίου και του Συμβουλίου, της 16ης Σεπτεμβρίου 2009, για καθορισμό της διαδικασίας εφαρμογής του κανονισμού (ΕΚ) αριθ. 883/2004 για τον συντονισμό των συστημάτων κοινωνικής ασφάλειας (2), και ιδίως τα άρθρα 8, 9 και 92, Εκτιμώντας τα ακόλουθα: (1) Τα κράτη μέλη ζήτησαν από τη διοικητική επιτροπή για τον συντονισμό των συστημάτων κοινωνικής ασφάλισης να τροποποιηθούν οι καταχωρίσεις στο παράρτημα 1 του κανονισμού (ΕΚ) αριθ. 987/2009, ώστε το εν λόγω παράρτημα να εναρμονιστεί με τις εξελίξεις στις εθνικές τους νομοθεσίες. (2) Το παράρτημα 1 του κανονισμού (ΕΚ) αριθ. 987/2009 αποσκοπεί στην επισκόπηση των εκτελεστικών διατάξεων των διμερών συμφωνιών μεταξύ των κρατών μελών που παραμένουν σε ισχύ βάσει του άρθρου 8 παράγραφος 1 του εν λόγω κανονισμού ή που συνάπτονται και καταχωρίζονται με βάση το άρθρο 8 παράγραφος 2 και το άρθρο 9 παράγραφος 2 του ίδιου κανονισμού. (3) Η διοικητική επιτροπή για τον συντονισμό των συστημάτων κοινωνικής ασφάλισης υπέβαλε σχετικές προτάσεις στην Επιτροπή όσον αφορά τις ζητούμενες τροποποιήσεις βάσει του άρθρου 72 στοιχείο στ) του κανονισμού (ΕΚ) αριθ. 883/2004. (4) Η Επιτροπή συμφώνησε να περιληφθούν οι προτάσεις τροποποιήσεων τεχνικού χαρακτήρα στο παράρτημα 1 του κανονισμού (ΕΚ) αριθ. 987/2009. (5) Στο άρθρο 1 παράγραφος 2 του κανονισμού (ΕΕ) αριθ.1372/2013 της Επιτροπής (3) τροποποιήθηκε εσφαλμένα το παράρτημα XI του κανονισμού (ΕΚ) αριθ. 883/2004. Συνεπώς, η εν λόγω τροποποιητική διάταξη πρέπει να απαλειφθεί. Για λόγους ασφάλειας δικαίου, η απαλοιφή του άρθρου 1 παράγραφος 2 του κανονισμού (ΕΕ) αριθ. 1372/2013 θα πρέπει να εφαρμοστεί αναδρομικά από 1ης Ιανουαρίου 2014. (6) Συνεπώς, οι κανονισμοί (ΕΚ) αριθ. 987/2009 και (ΕΕ) αριθ. 1372/2013 θα πρέπει να τροποποιηθούν αναλόγως, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 1) Το παράρτημα 1 τροποποιείται ως εξής: α) Το τμήμα «ΔΑΝΙΑ-ΓΕΡΜΑΝΙΑ» απαλείφεται: 2) Στο τμήμα «ΓΑΛΛΙΑ-ΛΟΥΞΕΜΒΟΥΡΓΟ», το στοιχείο β) αντικαθίσταται από το ακόλουθο κείμενο: «β) Η ανταλλαγή επιστολών της 17ης Ιουλίου και της 20ής Σεπτεμβρίου 1995 σχετικά με τους όρους εκκαθάρισης των αμοιβαίων απαιτήσεων σύμφωνα με τα άρθρα 93, 95 και 96 του κανονισμού (ΕΟΚ) αριθ. 574/72 και η ανταλλαγή επιστολών της 10ης Ιουλίου και της 30ής Αυγούστου 2013» . Άρθρο 2 Στο άρθρο 1 του κανονισμού (ΕΕ) αριθ. 1372/2013, η παράγραφος 2 απαλείφεται. Άρθρο 3 Ο παρών κανονισμός αρχίζει να ισχύει την εικοστή ημέρα από τη δημοσίευσή του. Εφαρμόζεται από την 1η Ιανουαρίου 2015, εξαιρουμένου του άρθρου 2, το οποίο εφαρμόζεται από την 1η Ιανουαρίου 2014. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 17 Δεκεμβρίου 2014.

Classification Labels:
4
184
139

Label Descriptions:
{"4": "Κοινωνική ασφάλιση", "184": "Κοινωνική προστασία", "139": "ΚΟΙΝΩΝΙΚΑ ΘΕΜΑΤΑ"}

EuroVoc IDs (Original): 130
4050
5283
122
2106
4590
913
4845
912
911
2200

EuroVoc IDs (Expanded): 130
4050
5283
122
2106
4590
913
4845
912
911
2200

Dataset Source: meu

Split: test